CELEX: 51996PC0044(01)
Language: da
Date: 1996-03-01
Title: Forslag til RÅDETS FORORDNING (EF) Nr. ... om ændring af forordning (EØF) nr. 1765/92 om indførelse af en støtteordning for visse markafgrøder og om ophævelse af forordning (EØF) nr. 1541/93

Avis juridique important

|

51996PC0044(01)

Forslag til RÅDETS FORORDNING (EF) Nr. ... om ændring af forordning (EØF) nr. 1765/92 om indførelse af en støtteordning for visse markafgrøder og om ophævelse af forordning (EØF) nr. 1541/93  /* KOM/96/0044 ENDEL - CNS 96/0056 */  

EF-Tidende nr. C 125 af 27/04/1996 s. 0001

Forslag til RÅDETS FORORDNING (EF) Nr. . . .af . . .om ændring af forordning (EØF) nr. 1765/92 om indførelse af en støtteordning for visse markafgrøder og om ophævelse af forordning (EØF) nr. 1541/93 (96/C 125/01) 96/0056 (CNS)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 42 og 43,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Hvis producenterne vil drage fordel af de godtgørelser for markafgrøder, der er fastsat ved Rådets forordning (EØF) nr. 1765/92 (1), senest ændret ved forordning (EF) nr. 2989/95 (2), er det en betingelse, at de foretager jordudtagning; for at undgå, at den pligtige jordudtagning sker på en bedrifts marginale jorder, er det fastsat, at jordudtagningen skal ske inden for omdriften; endvidere er det fastsat, at jordudtagningen kan ske under en anden form end inden for omdriften, mod at udtagningsprocenten er højere end for udtagning inden for omdriften;erfaringen har vist, at producenterne klart foretrækker jordudtagning, der ikke er baseret på omdrift, da denne form for udtagning kan betyde en enklere forvaltning af deres dyrkningsplan; i øvrigt er en enhedssats for jordudtagningen bedre i overensstemmelse med det sigte, at jordudtagningen skal være et redskab for markedsforvaltningen inden for markafgrøderne; det bør derfor ikke længere kræves, at den pligtige jordudtagning sker inden for omdriften, og der bør fastsættes en enhedssats; dog må bortfaldet af den pligtige jordudtagning inden for omdriften ikke medføre en svækkelse af reformen af den fælles landbrugspolitik, hvad angår produktionsstyringen i sektorerne for markafgrøder; der bør ved fastsættelsen af enhedssatsen for pligtig jordudtagning tages hensyn til dette krav;fastsættelsen af en enhedssats indebærer en ophævelse af Rådets forordning (EØF) nr. 1541/93 af 14. juni 1993 om fastsættelse af satsen for jordudtagning uden omdrift som omhandlet i artikel 7 i forordning (EØF) nr. 1765/92 (3);ved at der fastsættes en enhedssats for jordudtagningen, bliver satsen for pligtig jordudtagning ens for hele Fællesskabet; derfor bør der fastsættes en enkelt sats, der gælder som supplerende sats for jordudtagning i tilfælde af overførsel mellem bedrifter -UDSTEDT FØLGENDE FORORDNING:Artikel 1 I forordning (EØF) nr. 1765/92 foretages følgende ændringer:1) Artikel 7 ændres således:a) Stk. 1, andet og tredje afsnit, affattes således:»Jordudtagningskravet er på 18 %.«b) Stk. 7, andet led, første afsnit, næstsidste og sidste punktum, affattes således:»Jordudtagningssatsen i stk. 1 forhøjes med 3 procentpoint.«2) I artikel 12, ottende led, udgår »anden form for jordudtagning end den vekseldriftsbetingede,«.Artikel 2 Forordning (EØF) nr. 1541/93 ophæves.Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Den anvendes fra produktionsåret 1997/98.Denne forordning er bindende i alle enkeltheder og gælder umiddelbart i hver medlemsstat.Udfærdiget i . . .På Rådets vegne. . .(1) EFT nr. L 181 af 1. 7. 1992, s. 12.(2) EFT nr. L 312 af 23. 12. 1995, s. 5.(3) EFT nr. L 154 af 25. 6. 1993, s. 1.